ועדת הכספים, כנסת 20, פרוטוקול מספר 478, 2016-11-02 11:25

משה גפני: כמה פניות תקציביות יש, עוד ארבע?

משה גפני: בסדר, אני מחדש את הדיון.

משה גפני: בסדר, מה שאפשר להעביר אני מעביר.

משה גפני: רחל, שבי – במה שנוגע אליכם, פתאום נהייתם קשוחים ורציניים.

רחל עזריה: אתה מבין כמה זה מביך כשאתה בא לבקר בעיר ואומרים לך שזאת ועדת הכספים, אז בוא נפתור את זה.

משה גפני: זה לא העיר, זה רמ"י, זאת הדרישה של אביגדור יצחקי.

רחל עזריה: זה לא קשור.

משה גפני: כן קשור, הוא התקשר אלי.

משה גפני: רחל, בואי נעביר את מה שאפשר להעביר.

משה גפני: יש דברים שלי שלא עוברים.

משה גפני: יש פנייה 147, הפנייה הזאת היא על פי הנוהל?

<אלי מורגנשטרן: לפנינו פנייה לשינוים תקציביים בסעיף 79 פיתוח של משרד התחבורה.

<אלי מורגנשטרן: הבקשה נועדה לתקצב פרויקטים מתכנית החומש של חברת נתיבי ישראל, שסוכמה עכשיו באוגוסט.

<אלי מורגנשטרן: 100 מיליון שקל מיועדים לכביש 461 דרך הטייסים לצומת הטייסים.

<אלי מורגנשטרן: יש פה פירוט נוסף – 93 מיליון בהרשאה לנתיב תחבורה ציבורית בכביש 5.

<אלי מורגנשטרן: 45 מיליון לנתיב תחבורה ציבורית בכביש 57.

מיקי לוי: איפה נמצא כביש 461?

<מיטל הומינר: הוא עוקף יהוד ואור יהודה.

<אלי מורגנשטרן: בתוך הפנייה יש גם כמה פרויקטים שהם תומכי דיור, שזה מחלף להבים בדרום – 16 מיליון.

<אלי מורגנשטרן: שישה מיליון וחצי עבור כביש 200 עוקף לוד.

<אלי מורגנשטרן: שלושה מיליון וחצי עבור כביש 781 בקטע שבין קריית אתא לגלעם.

משה גפני: יש שאלות?

משה גפני: רחל, אני הולך להצביע על התחבורה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה בעד – 2 נגד – אין פנייה 147 נתקבלה.

משה גפני: הפנייה אושרה.

משה גפני: 148 זה גם פיתוח התחבורה.

<אלי מורגנשטרן: 148 היא פנייה שנועדה לאשר את תכנית העבודה של פרוייקטי בטיחות ברשויות המקומיות.

<אלי מורגנשטרן: על פי החוק, תכנית העבודה מאושרת על ידי הרשות הלאומית לבטיחות בדרכים במהלך השנה ורק אחר כך מתוקצבת לביצוע, אז כל שנה אנחנו מגיעים עם ההעברה של המזומן, אחרי אישור תכנית העבודה על ידי הרשות לבטיחות בדרכים ומעבירים את זה לביצוע בתוך משרד התחבורה.

מיקי לוי: אני לא מבין, יש כבר התחייבות?

<אלי מורגנשטרן: יש כבר התחייבות, זה רק המזומן.

<מיטל הומינר: הכסף נמצא ברשות הלאומית לבטיחות בדרכים, הוא כל שנה נמצא שם, כי אלה פרוייקטי בטיחות.

<מיטל הומינר: מכיוון שאנחנו מבצעים את זה, מינהל התשתיות בתוך משרד התחבורה, אנחנו צריכים להעביר את הכסף למשרד התחבורה מתוך הכספים של הרשות הלאומית.

<מיטל הומינר: אלה פרוייקטי בטיחות.

<אלי מורגנשטרן: הסיבה שלא שמים מראש, זה כדי שתהיה שליטה לרשות לבטיחות בדרכים לוודא שהפרויקטים טובים.

מיקי לוי: הבעיה אם לכם אין יותר שליטה שם.

<אלי מורגנשטרן: לא לנו, לרשות לבטיחות בדרכים.

מיקי לוי: קצצתם להם כבר את הרגליים.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה בעד – 3 נגד – אין פנייה מספר 148 נתקבלה.

משה גפני: הפנייה אושרה.

משה גפני: יש לנו עודפים?

סתיו שפיר: מה זה הדבר הזה?

סתיו שפיר: אמרת לי מקודם שאין העברות היום.

<טמיר כהן: נכון, הוא החליט להעלות.

סתיו שפיר: לא, סליחה, אני יצאתי מהוועדה, שאלתי את טמיר אם עולות העברות ונאמר לי שאין העברות היום.

<טמיר כהן: נכון.

סתיו שפיר: נכון ומה?

סתיו שפיר: ראיתם שאני יוצאת והיה נוח להעלות את ההעברות?

משה גפני: אני לא ידעתי שיש העברות מסודרות.

משה גפני: אמרו שיש, אז אמרתי שאני אצביע.

סתיו שפיר: אבל איך יכול להיות שאומרים לחברת כנסת שאין העברות, רואים שהיא יוצאת, ואז לא מודיעים כשמשנים את העמדה?

משה גפני: את רוצה להגיש רביזיה, מה את רוצה שאני אעשה?

סתיו שפיר: קודם כל רביזיה על כל מה שהיה פה, ברור.

משה גפני: בסדר, אוקי.

סתיו שפיר: ואני גם רוצה לשמוע פה את הפקידים, אני לא מוכנה רביזיה שאחר כך לא יתאפשר דיון.

משה גפני: בסדר.

משה גפני: יש בקשה מספר 003 - 08, משרד המשפטים.

סתיו שפיר: לא גפני, אני מצטערת, אני לא עוברת על זה לסדר היום.

סתיו שפיר: איך זה יכול להיות שקרה פה הדבר הזה?

משה גפני: אז קרה, מה לעשות?

סתיו שפיר: ששיקרו לי לפני 10 דקות ואמרו לי שאין העברות?

משה גפני: אוי נו, בסדר.

סתיו שפיר: לא זה לא, טמיר.

משה גפני: מה את רוצה מטמיר?

סתיו שפיר: מה זה?

סתיו שפיר: אני מנסה להבין מה זה.

סתיו שפיר: החלטתם שלא ופתאום החלטתם שיש, מה קרה?

משה גפני: משרד המשפטים, בבקשה.

<אייל טולדו: הפנייה נועדה להעביר עודפים מחויבים בסך של כ-145 מיליון שקל משנת 2015.

סתיו שפיר: אני מבקשת שהיועצת המשפטית תפנה לאיל ינון בשמי על מה שקרה פה עכשיו.

סתיו שפיר: אני ישבתי כאן, שאלתי מפורשות אם יש העברות, נמסר לי על ידי הנהלת הוועדה שאין העברות תקציביות וחמש דקות לאחר מכן אתם מעלים העברות חדשות.

סתיו שפיר: אני מבקשת שלא יצביעו עכשיו על העברות, אנחנו גם בזמן מליאה.

סתיו שפיר: יש בכלל אישור מיושב ראש הכנסת לעשות את ההעברות עכשיו?

משה גפני: כן.

סתיו שפיר: אנחנו בזמן מליאה.

סתיו שפיר: נאמר פה לחברי כנסת שאין העברות, פתאום החליטו שכן.

סתיו שפיר: זה לא מתקבל על הדעת, בבקשה תעצרו את הסיפור הזה.

משה גפני: אוקי.

משה גפני: משרד המשפטים.

סתיו שפיר: זה לא אוקי, אני מבקשת את התשובה של היועץ המשפטי.

משה גפני: בסדר, אם תהיה תשובה שלילית, נחזור על זה.

משה גפני: בבקשה.

<אייל טולדו: העברה של כ-145 מיליון שקל של עודפים מחויבים משנת 2015 לשנת 2016.

<אייל טולדו: סעיף 08 מורכב משלושה גופים: משרד המשפטים הראשי, הנהלת בתי המשפט ורשות האכיפה והגבייה.

<אייל טולדו: רוב העודפים נוצרו מכך שתקציב 2015 היה תקציב המשכי, והעודפים של שנת 2014 התקבלו בדצמבר 2015.

<אייל טולדו: רוב העודפים הם עודפים שנובעים מתקנות של תפעול, פעולות, העסקה של עורכי דין במיקור חוץ וכו' באופן טבעי מחודשים נובמבר ודצמבר 2015.

משה גפני: יש שאלות על בקשת העודפים הללו?

סתיו שפיר: כן, אני רוצה פירוט של העודפים.

<אייל טולדו: יש פירוט, המשרד שלח פירוט.

משה גפני: אגב, אני רוצה שתדעי שהיו שתי העברות.

סתיו שפיר: נכון, רביזיה על ההעברות האלה ואני אבקש אחר כך שאלות על ההעברות האלה.

משה גפני: בסדר.

משה גפני: אם יצטרכו, אני אביא עוד הפעם.

משה גפני: לא היה פה משהו מכוון, שום דבר.

סתיו שפיר: לא היה משהו מכוון?

משה גפני: לא, ממש לא.

סתיו שפיר: למסור לחברת כנסת שאין העברות ואחרי זה להגיד שכן זה נשמע לכם דבר הגיוני?

משה גפני: מה זה למסור?

משה גפני: אני אמרתי.

מיקי לוי: חסר כאן הנוהל, אין כאן דברי הסבר.

<אייל טולדו: הגישו את הנוהל, אבל אני אשמח לכל שאלה.

<שיר שפר: הכול נשלח.

מיקי לוי: 003 – 08 אין דברי הסבר.

<טמיר כהן: יש, גם במיילים.

משה גפני: אחרת לא היה מגיע.

סתיו שפיר: למה ההעברה הזאת מגיעה בהעברה תקציבית?

<אייל טולדו: פניית עודפים.

סתיו שפיר: כל העודפים הם עודפים מחויבים?

<אייל טולדו: עודפים מחויבים משנת 2015, 2016.

<אייל טולדו: מדובר פה ב-20%.

מיקי לוי: פה יש גם מ-2014, לא?

<אייל טולדו: לא.

סתיו שפיר: איפה הפירוט של החוזים, של כל ההתקשרויות, מהעודפים האלה?

<אייל טולדו: יש לך פירוט שקיבלת.

סתיו שפיר: לא, יש פירוט של נושאים, פירוט נושא, מה זה נסיעות לחוץ לארץ?

<אייל טולדו: איפה?

<אייל טולדו: על איזה תקנה את מדברת?

<אייל טולדו: איפה יש נסיעות לחוץ לארץ?

סתיו שפיר: פירוט של כל החוזים, טבלה של כל החוזים שנעשו כדי שתהיה לנו הוכחה שמדובר במחויבים.

<אייל טולדו: איפה יש פה נסיעות לחוץ לארץ?

<אייל טולדו: מה זאת אומרת?

<אייל טולדו: את לא יכולה להעביר עודפים שהם לא מחויבים.

סתיו שפיר: מה זאת אומרת?

סתיו שפיר: הם גם מעבירים עודפים שהם לא מחויבים.

<אייל טולדו: לא בפניית עודפים מחויבים.

סתיו שפיר: לכן אני שואלת, איפה הפירוט של ההתחייבויות.

<אייל טולדו: אצלי במערכת, אבל אין פירוט ברמת - - -

סתיו שפיר: תדפיס אותה, מה זאת אומרת?

סתיו שפיר: הם מחויבים לפרסם התקשרויות על פי חוק.

מכלוף מיקי זוהר: תעביר לה במייל מסודר.

סתיו שפיר: סליחה, אני לא ביקשתי שתקבל הוראות ממיקי זוהר.

סתיו שפיר: אתם מחויבים על פי חוק לפרט את כל ההתקשרויות.

מכלוף מיקי זוהר: תעביר לה גם כתובת פייסבוק.

סתיו שפיר: זאת לא צריכה להיות בעיה עבורכם.

משה גפני: תעביר לנו את מה שהיא מבקשת.

סתיו שפיר: הבנת מה אני מבקשת?

סתיו שפיר: לפני שמצביעים על זה.

רחל עזריה: אני מציעה שאנחנו נצביע, שלא נקבל אחר כך פניות.

משה גפני: אוקי, מי בעד אישור הבקשה?

משה גפני: מי נגד?

משה גפני: הצבעה בעד – רוב נגד – מיעוט בקשה מספר 003 – 08 נתקבלה.

משה גפני: הפנייה אושרה.

משה גפני: אני מצביע על הרביזיה, עכשיו 11:35.

סתיו שפיר: דוד, זה כספים שהועברו לתאגיד, אתה בעד?

משה גפני: - - - ניקח להם את זה בחזרה.

משה גפני: אנחנו מיישמים את החוק כפי שהוא כתוב היום.

מכלוף מיקי זוהר: אתה ביקשת להפריד את חברון מהנושא של הרשויות הערביות.

דוד ביטן: אמרו לי שאתה ניהלת.

משה גפני: מי בעד הרביזיה?

יהודה גליק: מיקי, כסף לחברון?

יהודה גליק: לחברון, מיקי?

יהודה גליק: מיקי, אתה לוי, לחברון.

מיקי לוי: הרגע הצבעתי - - -

יהודה גליק: חברון.

<קריאה: - - - ירושלים.

מיקי לוי: מה זה רלוונטי?

<קריאה: תראה - - - מפקד משטרת - והיית מצוין.

משה גפני: הוא גם היה מפקד מג"ב.

מיקי לוי: - - - בהצבעות אני אתך, יש דברים שאנחנו במחלוקת.

משה גפני: מי נגד?

<קריאה: נגד הרביזיה.

סתיו שפיר: יש כבר תשובה מאיל ינון לגבי מה שקרה פה?

סתיו שפיר: הצבעה בעד – 5 נגד – 8 הרביזיה של חבר הכנסת אחמד טיבי לפנייה 162 עד 163 לא נתקבלה.

משה גפני: חמישה בעד הרביזיה, שמונה נגדה, ועל כן הרביזיה לא התקבלה.

יהודה גליק: איזה עונג, לבוא להצביע פה למען חברון.

משה גפני: 008 – 18.

<יוסי עדס: הפנייה נועדה להשלמת העודפים בסעיף 18 בסך של 146 מיליון ש"ח.

<יוסי עדס: זו ההשלמה של ה-80% עודפים שהועברה והועבר פירוט, אותו פירוט הועבר גם לגבי 20% עודפים אלה.

סתיו שפיר: מה זה ה-37 מיליון שקל למימון הקיצוץ בעודפים?

מיקי לוי: איזה רשויות מקומיות ברשימה?

יהודה גליק: יש פה אפליה, 109 לכולם ולהתנחלויות רק 0.8.

מיקי רוזנטל: די כבר לבכות, הקוזק הנגזל.

מיקי רוזנטל: חאלס, גנבתם את כל הכסף.

דוד ביטן: אתם גנבתם בהתחלה.

יהודה גליק: לא גנבנו, לקחנו כחוק.

מיקי לוי: הוא לא עונה.

סתיו שפיר: על שתי השאלות, לאיזה רשויות מקומיות כפי ששאל מיקי לוי, ומה פשר הקיצוץ של ה-37 מיליון שקלים תוספת על הקיצוץ שנעשה על עודפים.

<יוסי עדס: לא, זה הקיצוץ של העודפים.

סתיו שפיר: מה זה אומר?

<יוסי עדס: 5% קיצוץ עודפים לכל המשרדים.

סתיו שפיר: אבל כבר עשו את הקיצוץ, אז מוסיפים עכשיו את הכסף על הקיצוץ?

סתיו שפיר: זאת פנייה של תוספת.

סתיו שפיר: הוא לא ענה למיקי לוי.

מיקי לוי: הוא לא יודע את הרשימה.

משה גפני: אז תעביר לו את הרשימה.

מיקי לוי: באיזה רשויות מדובר?

משה גפני: תעביר אלינו את הרשימה.

סתיו שפיר: איזה קיצוץ יש פה?

סתיו שפיר: יש פה תוספת, למה כתוב בדברי ההסבר - - -?

יהודה גליק: מיקי, לא ברור לך איזה רשות?

מיקי לוי: למה אין רשימה?

סתיו שפיר: יש פה תוספת של כסף, ואומר הרפרנט שזה קיצוץ.

מיקי לוי: אם אין לו את הרשימה, זה לא בנוהל שאנחנו קבענו.

מיקי לוי: תביא לי את הרשימה.

מיקי לוי: מה, הוא לא יודע את הרשימה?

יהודה גליק: אתה רוצה לדעת איזה רשות?

יהודה גליק: רשות השידור...

מיקי לוי: לא, עכשיו אני רציני, אנחנו קבענו נוהל.

מיקי לוי: אני מבקש לדעת איזה רשויות.

מיקי לוי: אם הוא לא יודע איזה רשויות, אתה לא יכול להצביע.

משה גפני: אני מבקש לעבור לפנייה של משרד החינוך – 013 – 20.

<שאול קירשנבאום: הפנייה נועדה להעביר את העודפים המחויבים של משרד החינוך.

<שאול קירשנבאום: בסך הכול 646 מיליון ש"ח ל-2015, 2016.

משה גפני: למה מיועדים העודפים המחויבים הללו?

<שאול קירשנבאום: יש הרבה נושאים, בעיקר מדובר בתכניות ההזנה ויום חינוך ארוך, צהרונים.

<שאול קירשנבאום: משרד החינוך בתקציב פועל לפי שעות לימוד ולכן חותמים חוזה בתחילת שנה לשנת לימודים מלאה, וזה עובר לשתי שנות תקציב.

<שאול קירשנבאום: לכן אם בספטמבר 2015 לדוגמה חתמו על חוזה לצהרונים, זה לשנה שלמה, עכשיו אנחנו רוצים להעביר את כל השינויים מחויבים ל-2016.

משה גפני: החברים תומכים בזה?

אחמד טיבי: אדוני היושב ראש, התחילו בחקיקה במליאה.

משה גפני: בסדר, אני בזה מסיים.

משה גפני: אתם רוצים לתמוך?

יהודה גליק: היה עיכוב כי מישהו הגיש פה רביזיה.

סתיו שפיר: לא, אי אפשר לקיים פה ישיבה כשיש חקיקה.

משה גפני: אבל יש לי אישור.

סתיו שפיר: עד איזה שעה?

סתיו שפיר: האישור היה עד לפני 10 דקות, זה לא נחשב.

משה גפני: משרד החינוך, מי בעד הפנייה?

סתיו שפיר: אין לך אישור.

יהודה גליק: את נגד הזנה?

סתיו שפיר: קראת את הפנייה?

סתיו שפיר: יהודה, לך לא מתאים.

סתיו שפיר: הצבעה בעד – רוב נגד – מיעוט בקשה מספר 013 – 20 נתקבלה.

סתיו שפיר: רביזיה על כל הפניות.

משה גפני: מאה אחוז.

משה גפני: תהיה הצבעה על הרביזיה, שביקשה חברת הכנסת סתיו על הרביזיות וההעברות – דברי ההסבר שלהן יהיו מסודרים ויובאו בעזרת השם ביום שני.

משה גפני: תודה רבה, הישיבה נעולה.